Future

**Nayvadius DeMun Wilburn** (s. 20. marraskuuta 1983 Atlanta, Georgia, Yhdysvallat), joka tunnetaan taiteilijanimeltään **Future**, on yhdysvaltalainen rap-artisti, laulaja, lauluntekijä ja musiikkituottaja. Hänen musiikkinsa on melodista mumble rappia.

## Ura
Wilburn aloitti musiikkiuransa osana Dungeon Family -kollektiivia, jossa hänelle annettiin lempinimi ”The Future” (). Julkaistessaan ensiksi useita mixtapeja vuosien 2010 ja 2011 välillä Future allekirjoitti levytyssopimuksen levy-yhtiö Epic Recordsin ja A1 Recordingsin kanssa, joka auttoi häntä perustamaan oman levy-yhtiönsä nimeltä Freebandz. Future julkaisi esikoisalbuminsa *[[Pluto (albumi)|Pluto]]* huhtikuussa 2012. Hänen toinen albuminsa *[[Honest]]* julkaistiin huhtikuussa 2014. Albumi oli esikoisalbumia suurempi menestys musiikkilistoilla. 

Vuoden 2014 lopun ja vuoden 2015 alun välillä Future julkaisi kolme mixtapea: *[[Monster (Futuren albumi)|Monster]]* (2014), *[[Beast Mode]]* (2015) ja *[[56 Nights]]* (2015). Hänen seuraavat julkaisunsa, *[[DS2]]* (2015), *[[What a Time to Be Alive]]* (2015, yhteistyönä Draken kanssa), *[[Evol]]* (2016), *[[Future (albumi)|Future]]* (2017) ja *[[Hndrxx]]* (2017) sijoittuivat kaikki Billboard 200 -listan kärkeen. Vuoden 2017 lopulla hän julkaisi *[[Super Slimey]]* -mixtapen Young Thugin kanssa, joka sijoittui Billboard 200 -listan toiselle sijalle. Future on myös julkaissut useita singlejä, joille RIAA on myöntänyt kulta- tai platinasertifikaatin, muun muassa ”Turn On the Lights”, ”Move That Dope”, ”Fuck Up Some Commas”, ”Where Ya At”, ”Jumpman”, ”Low Life” ja ”Mask Off”.

Vuonna 2017 Future teki yhteismixtapen *[[Super Slimey]]* Young Thugin kanssa. Seuraavana vuonna Future teki yhteistyössä Juice Wrldin kanssa mixtapen *[[Wrld on Drugs]]*. Future julkaisi seitsemännen studioalbuminsa *[[The Wizrd]]* vuonna 2019, ja se nousi jälleen Billboard 200 -listan ykköseksi. Vuonna 2020 hän julkaisi albumin *[[High Off Life]]*, joka sisälsi muun muassa singlen ”Life Is Good” yhteistyössä Draken kanssa. Samana vuonna julkaistiin myös yhteisalbumi *[[Pluto x Baby Pluto]]* yhdessä Lil Uzi Vertin kanssa.

Vuonna 2022 Future julkaisi albumin *[[I Never Liked You]]*, joka nousi Yhdysvaltain albumilistan kärkeen. Vuonna 2024 hän julkaisi kaksi yhteistyöalbumia pitkäaikaisen tuottajansa Metro Boominin kanssa *[[We Don't Trust You]]* sekä *[[We Still Don't Trust You]]*. Samana vuonna ilmestyi myös albumi *Mixtape Pluto*, joka nousi niin ikään listaykköseksi.

## Diskografia
### Studioalbumit
* *[[Pluto (albumi)|Pluto]]* (2012)
* *[[Honest]]* (2014)	
* *[[DS2]]* (2015)
* *[[Evol]]* (2016)
* *[[Future (albumi)|Future]]* (2017)
* *[[Hndrxx]]* (2017)
* *[[The Wizrd]]* (2019)
* *[[High Off Life]]* (2020)
* *[[I Never Liked You]]* (2022)

### Yhteistyönä tehdyt albumit
* *[[Pluto x Baby Pluto]]*  (2020)
* *[[We Don't Trust You]]*  (2024)	
* *[[We Still Don't Trust You]]*  (2024)

### Yhteistyönä tehdyt mixtapet
* *[[Beast Mode]]*  (2015)
* *[[What a Time to Be Alive]]*  (2015)
* *[[Super Slimey]]*  (2017)
* *[[Beast Mode 2]]*  (2018)
* *[[Wrld on Drugs]]*  (2018)

### EP:t
* *[[Free Bricks 2K16 (Zone 6 Edition)|Free Bricks 2: Zone 6 Edition]]*  (2016)
* *[[Save Me (EP)|Save Me]]* (2019)

## Kiertueet
*Summer Sixteen Tour  (2016)
*NickiHndrxx Tour  (2019)

## Lähteet

## Aiheesta muualla